Deg yiwen n welɣu ay d-yeffɣen yiwen wass uqbel ma tella-d tɣimit tamaynut deg ccṛeɛ n Ahed Tamimi deg tnefrut taserdasant n yigerdan n Ofer, deg Ugemmaḍ Utrim yettwawedgen, tenna-d Amnesty International, i tikkelt niḍen, dakken « ulac akk ayen ay tga akken ad tettwaḥbes anect-a akk yernu ad tettwabḥet » s tizzernent.
Tuddsa-a tarnabaḍt twekked-d dakken tanubit-a tettwatthem s 12 n ttehmat, tezmer ad tettwassiẓer ɣer 10 n yiseggasen n tkurmut lemmer ad tettwassedneb yernu acaṛeɛ-nnes yezmer ad yeḍḍef acḥal n wayyuren. Iswi n weḥbas-nnes d taruẓi n yifadden i wezbu afalesṭini, ladɣa azbu n tsutwin timaynutin.
« S tagayt ay ugin yiduba isṛayiliyen ad d-slellen Ahed Tamimi ay yettwabẓen ass n 19 Dujembeṛ, sskanayen-d yiduba-a taḥeqranit ay ḥeqren lwajeb-nsen n uqader n usaḍuf agraɣlan deg wayen yerzan ammesten n yigerdan », ɣef wakken ay d-tenna tmalalt n unemhal n Wegmuḍ Alemmas d Tefriqt, Magdalena Mughrabi.
Terna-d daɣ dakken « taqcict ur isellḥen am Ahed ur telli ara akk d tuggza i yiserdasen isṛayiliyen wukud tennuɣ, deg wakud aydeg nitni llan sellḥen s taẓeyt yernu lsan iceḍḍiḍen n ummesten ».
kab_Latn kab_Latn kab_Latn kab_Latn